Ֆերնանդո Կոլումբոս

Ֆերնանդո Կոլումբոս կամ Կոլոն (, ), իսպանացի գրող և տիեզերագետ, հոր՝ Քրիստափոր Կոլումբոսի կենսագիր։

Կենսագրություն
Կոլումբոսը ծնվել է Իսպանիայի Կորդովայում և այնտեղ անցկացրել է իր վաղ մանկության տարիները։ Կոլումբոսի առաջին շրջագայությունից վերադառնալուց հետո Ֆերնանդոն Ջոնի կողմից նշանակվում է Աստուրիայի իշխան, բայց երիտասարդ իշխան Ջոնի մահից հետո տեղափոխվում է Իզաբելլա թագուհու մոտ ծառայության։ Քրիստափոր Կոլումբոսին ունեցել է 2 որդի՝ օրինական՝ Դիեգոն և անօրինական՝ Ֆերնանդոն, ապրել է Իսպանիայում, կապված է եղել Բեատրիս դե Արանայի հետ։ Հոր՝ Քրիստափոր Կոլումբոսի մահից անմիջապես հետո երկու որդիներն էլ դարձան շատ հարուստ մարդիկ և ստացան հսկայական ժառանգություն։

Ֆերնանդո Կոլոնը վայելում էր կայսր Կարլ V-ի բարեհաճությունը, կատարել է որոշ կարևոր գործառույթներ, բայց ավելի շատ զբաղված էր գիտության մեջ և մեծ գրադարան էր հավաքում իր մարմարյա պալատում, որը կառուցել էր Սևիլյայում, և որտեղ ապրում էր իրական փառք՝ ստանալով մինչև 200 հազար ֆրանկ մեկ տարվա եկամուտ։

Նրա գրադարանը (12000 հատոր) պարունակում էր Ամերիկայի հայտնագործման պատմության վերաբերյալ արժեքավոր փաստաթղթեր (), որը 1551 թվականին տեղափոխվել է Սևիլյայի տաճար, առևանգվել է 19-րդ դարում։ Հոր կենսագրությունը Ֆերնանդոն գրել է կյանքի վերջին երկու տարիների ընթացքում, որը հրատարակվել է 1571 թվականին Վենետիկում։

Գրադարան

Կոլումբոսը հայտնի էր որպես մեծ գիտնական։ Նա հսկայական եկամուտ ունեցավ իր հոր Նոր Աշխարհից՝ թողած ժառանգությունից, և դրա մեծ մասն օգտագործեց գրքեր գնելու համար։ Կոլումբոսը շրջագայել է ամբողջ Եվրոպայում, գրքեր հավաքել և վերջապես ստեղծել է 15000 հատորանոց անձնական գրադարան ստեղծել։ Այս գրադարանը հովանավորվել է Իսպանիայում և այլուր կրթված մարդկանց կողմից, այդ թվում նաև հոլանդացի փիլիսոփա Էրազմուսի կողմից։

Զարմանալիորեն մեծ գրադարանը եզակի էր մի քանի ձևով.

 Առաջինը. Կոլումբոսը անձամբ նշել է իր կամ ընկերների կողմից ձեռք բերված յուրաքանչյուր գրքի գնման ամսաթիվը, գտնվելու վայրը և որքան է վճարվել։ Կոլումբուսը իր ընկերների հետ միասին հավաքել է իր յուրաքանչյուր գրքի ամփոփագրությունները և մշակել իր գրադարանի հիերոգլիֆիկ պլանը։
 Երկրորդը. նա ձգտում էր օգտվել վերջին տեխնոլոգիական զարգացումից, իր ձեռքբերումների մեծ մասը ձեռք բերելով ձեռագրերի փոխարեն տպագիր գրքեր։ Արդյունքում, գրադարանը ձեռք է բերել մեծ թվաքանակ (ներկայումս 1,194 անուն գիրք), կամ 1453-1500 թվականներին տպագրված գրքեր։
 Երրորդ. ինչպես նշում է Կլաուզ Վագները, նա հավաքել էր լիաժամ աշխատող գրադարանավարներ, պահանջել ապրեն շենքում, որ իրենց առաջնահերթությունը լինի գրադարանը։

Ֆերդինանդ Կոլումբոսը ժառանգել է իր հոր անձնական գրադարանը։ Գրադարանի մնացորդները արժեքավոր տեղեկություններ են պարունակում Քրիստափոր Կոլումբոսի հետաքրքրությունների և հետազոտությունների վերաբերյալ։

Այս ժամանակահատվածում վիճահարույց սեփականության իրավունքի գրադարնը կրճատվել է մոտ 7000 անուն գրքերով։ Դա աստիճանաբար կրճատվել է ավելի քան 4000 գրքերով, դառնալով նախնական գրադարանի շուրջ քառորդ մասը։ Այնուամենայնիվ, Ֆերնանդո Կոլումբոսի գրադարանի մնացորդներից պահպանվել է Մայր տաճարի կողմից և ստացել է Կոլումբոսի գրադարան անվանումը։ Այսօր այն հասանելի է ինչպես գիտնականների, ուսանողների, այնպես էլ մատենասերների խորհրդատվության համար։

Մահ
Ֆերնանդո Կոլոնը մահացել է 1539 թվականին Սևիլյայում և ինչպես իր հայրը՝ Քրիստափոր Կոլումբոսը, թաղված է Սևիլյայի տաճարում։

Ծանոթագրություններ

Արտաքին հղումներ 
 «Жизнь адмирала дона Христофора Колумба» (факсимиле издания 1749 года)
http://cyclowiki.org/wiki/%D0%A4%D0%B5%D1%80%D0%BD%D0%B0%D0%BD%D0%B4%D0%BE_%D0%9A%D0%BE%D0%BB%D1%83%D0%BC%D0%B1

Իսպանացի գրողներ
Իսպանացի ճանապարհորդներ
Իսպանացի նկարիչներ
Իսպանացի գրադարանավարներ
Կենսագիրներ